projecte-aina/catalan_government_crawling huggingface dataset:
En una entrevista a El Nacional.cat, el 129è president apunta una triple resposta després de la sentència de l'1-O: judicial, ciutadana i institucional
En una entrevista a El Nacional.cat, el 129è president de la Generalitat ha assegurat que "el projecte sobiranista està viu, els votants hi són i no hi ha un projecte alternatiu viable".
"No hi ha ni hi haurà cap oferta que doni una solució definitiva per part d'Espanya al tema català", ha afirmat Mas, que ha deixat clar que "hem de mantenir el nostre rumb, sabent que això requereix més temps del que alguns pensaven, més majories de les que s'havien dit, millor aliances europees i internacionals que les que tenim, i que requereix que tinguem un bon pla estratègic, un bon full de ruta, per saber les passes endavant que s'han de fer a partir d'ara".
Preguntat per quina ha de ser la resposta després de la sentència del judici de l'1-O, Mas ha apuntat una triple resposta: judicial, ciutadana i institucional.
Pel que fa a la resposta judicial, "preveient que la sentència serà contrària i a més injusta", el 129è president ha recordat que "això no acaba a Madrid, sinó que acaba a Estrasburg", on els tribunals europeus "tindran l'última paraula".
La segona reacció, segons Mas, ha de ser la ciutadana.
"Aquest moviment va néixer perquè la gent sobiranista va empènyer molt, i quan empenys molt, tens una responsabilitat", ha apuntat.
I la tercera resposta, que correspon a partits i institucions, ha de ser la institucional, i segons Mas "no ha de passar per convocar eleccions, perquè tot i ser la resposta més fàcil, no és la més intel·ligent, perquè poses en risc la majoria independentista del Parlament".
"Hem de mantenir el nostre rumb, sabent que això requereix més temps del que alguns pensaven, més majories de les que s'havien dit, millor aliances europees i internacionals que les que tenim, i que requereix que tinguem un bon pla estratègic, un bon full de ruta, per saber les passes endavant que s'han de fer a partir d'ara"
El president Mas rebutja la convocatòria d'eleccions com a conseqüència de la sentència
La sentència del judici de l'1-O ha de tenir una triple resposta: judicial, ciutadana i institucional, segons el 129è president de la Generalitat, Artur Mas.
Així ho ha expressat aquest dilluns en una entrevista al programa 'No ho sé de RAC1', amb Agnès Marquès, on ha rebutjat la convocatòria de noves eleccions com una de les respostes institucionals a la sentència: "convocar eleccions com a conseqüència de la sentència no és el camí, no és cap solució, excepte que no es busqui alguna mena d'interès partidista", ha apuntat Mas.
Preguntat per la possibilitat d'una vaga general, ha assegurat que en aquest cas "caldria calcular molt bé les conseqüències".
"Si s'aconsegueix moure l'statu quo, té sentit", ha dit Mas, però sinó, es podria convertir "en un tret al peu" per a l'independentisme.
Malgrat veure amb bons ulls un govern de concentració com a resposta a la sentència "perquè ampliaria els suports al Parlament", ha assegurat que aquest és un debat "absurd" i "sense recorregut" perquè els comuns ja han mostrat la seva negativa a la proposta.
Pel que fa a la resposta ciutadana, ha apuntat que aquesta caldria impulsar-la des de la societat civil, mentre que sobre la resposta judicial, ha recordat que "el camí judicial no acaba a Madrid, sinó a Estrasburg".
"Convocar eleccions com a conseqüència de la sentència no és el camí, no és cap solució, excepte que no es busqui alguna mena d'interès partidista"
Els expresidents de la Generalitat Artur Mas i José Montilla conversen sobre el país a Ràdio 4 coincidint amb la Diada Nacional de Catalunya
Coincidint amb la Diada Nacional de Catalunya, el president Mas i el president Montilla han protagonitzat una conversa conduïda per Gemma Nierga a Ràdio 4, al programa 'Un cafè d'idees', al Menjador de la Beckett.
Els expresidents de la Generalitat han parlat sobre com veuen el país i els passos que cal seguir a partir d'ara.
Sobre el procés judicial de l'1-O, Mas ha plantejat que els partits polítics espanyols, sobretot, "s'han de plantejar si a través d'aquest procés judicial hauran resolt alguna cosa, o si hauran empitjorat encara més la situació".
"Si la resposta intel·ligent fos que no s'ha resolt res i que més aviat ha empitjorat la situació per la incapacitat d'orientar políticament un problema d'arrel política, aleshores seria el moment en què haurien de començar a fer alguna proposta en positiu per resoldre aquesta situació des de la política", ha dit Mas, que ha apuntat que en els darrers anys, en el marc espanyol, "hi ha hagut una absència total de propostes en positiu –amb l'excepció de Podemos- per resoldre aquesta situació".
"Crec que comença a ser hora, també en la política espanyola, que els partits espanyols orientin la relació amb Catalunya en un sentit més positiu, i no sempre en contra del que s'està plantejant des del Parlament o des del Govern".
En relació a la situació dels presos, Mas ha assegurat que és partidari de fer "tot el que calgui, des de la política, perquè la gent que està a la presó en surti", ha sentenciat.
Mas assegura que és partidari de fer "tot el que calgui, des de la política, perquè la gent que està a la presó en surti"
En una entrevista a 'Los Desayunos de TVE', el 129è president proposa que Unides Podem cedeixi els diputats "estrictament necessaris" per tirar endavant la investidura de Sánchez
El 129è president de la Generalitat, Artur Mas, ha estat entrevistat a 'Los Desayunos de TVE'.
A a pocs dies perquè acabi el termini per a una possible investidura i amb un Pedro Sánchez totalment enrocat, el president Mas ha plantejat una fórmula que podria desencallar la situació de la política espanyola i que passaria per Pablo Iglesias.
"Entenc perfectament la posició que Iglesias no pugui acceptar sense més aquesta negativa de Sánchez a una possible coalició, però hi podria haver una altra fórmula: presentar-se al Congrés dels Diputats el dia de la investidura i cedir-li, al PSOE, els diputats estrictament necessaris perquè aritmèticament tiri endavant la investidura; els altres diputats d'Unides Podem es podrien abstenir", ha proposat Mas, que ha afegit que un cop Sánchez fos investit president "hauria d'anar al Parlament a votar llei per llei".
D'aquesta manera, ha dit el 129è president, "ningú podria dir que Unides Podem no ha estat a l'altura de les circumstàncies, perquè haurà fet honor al mandat dels votants de fer un govern a Espanya i alhora evitar que els partits de la dreta arribin a la Moncloa".
En aquest context, el president Mas ha dit que és "entre escandalós i al·lucinant que no s'arribi a un acord per part de les esquerres".
"Ens passem tota la campanya electoral escoltant el missatge de 'voteu-nos a nosaltres per evitar un tripartit de dretes', i quan arriba el moment i les esquerres sumen, després no es poden d'acord", ha apuntat.
"Si ens estem acostumant a votar com els nòrdics –Parlaments molt fragmentats amb molts partits diferents-, després hem de tenir la cultura de pacte dels nòrdics", ha afegit Mas, que ha lamentat que "la cultura del pacte i la negociació està absent de la vida política espanyola".
"Si ens estem acostumant a votar com els nòrdics –Parlaments molt fragmentats amb molts partits diferents-, després hem de tenir la cultura de pacte dels nòrdics"
El 129è president de la Generalitat ha comparegut acompanyat de la vicepresidenta Ortega i la consellera Rigau en nom dels perjudicats per la sentència del Tribunal de Cuentas sobre el 9-N
El 129è president de la Generalitat, Artur Mas, ha comparegut acompanyat de la vicepresidenta Joana Ortega i la consellera Irene Rigau als jardins de Palau Robert per valorar i agrair les mostres de suport rebudes després que, divendres passat, la sala de justícia del Tribunal de Cuentas confirmés i augmentés la condemna a Artur Mas, Joana Ortega, Francesc Homs, Irene Rigau i sis persones més per l'organització de la consulta del 9-N.
Les despeses suposadament originades pel 9-N havien estat xifrades inicialment en 4.946.788,16 euros, i els afectats van recórrer la sentència.
Ara, el jutjat ha augmentat la condemna en 41.831,95€ més per despeses que fins ara no s'havien valorat.
En total, doncs, gairebé cinc milions d'euros (4.988.620,11 euros) de multa als quals els afectats hi han pogut fer front gràcies a la Caixa de Solidaritat.
"Agraïm l'onada de solidaritat en els processos d'autodeterminació, que no s'aturi.
Ja no ho demanem per nosaltres i les nostres famílies", ha dit el president Mas, que ha emplaçat la ciutadania a seguir omplint la Caixa de Solidaritat per a tots els nous represaliats.
En aquest sentit, ha destacat que les persones que han col·laborat a la Caixa de Solidaritat "no han mirat carnets, sigles ni propostes polítiques" i ha subratllat que "això és un exemple i un referent de cara a la necessitat absoluta d'actuar amb el sentit més unitari possible".
Mas ha definit com a "útil" l'aportació de la ciutadania i ha anunciat que el proper pas serà presentar un recurs al Tribunal Suprem.
"No ens donem per vençuts, és una injustícia manifesta", ha sentenciat.
A banda de la sanció econòmica, el Tribunal Superior de Justícia de Catalunya ja va resoldre que Mas no podria exercir cap càrrec públic fins al febrer del 2020.
El tribunal va fixar el 23 de gener d'aquest any com la data a partir de la qual començava a comptar la inhabilitació, que a efectes pràctics ha estat de tres anys, des del març del 2017.
"No ens donem per vençuts, és una injustícia manifesta"
Teixir una bona acció de govern, aconseguir aliances europees i internacionals, i intervenir en la política espanyola procurant que a l'Estat espanyol es formi un govern que 'no pretengui enfonsar-nos cada dia en la misèria' serien algunes de les propostes de futur
El president Mas ha pronunciat la conferència Camins de futur a la Universitat Catalana d'Estiu, a Manresa, a la sala d'actes Simeó Selga de l'Institut Lluís de Peguera plena a vessar.
Mas ha fet un repàs de la situació política actual i ha apuntat que, ara per ara, "no hi ha una possibilitat real d'arribar a un pacte amb l'Estat espanyol per assolir una solució estructural per Catalunya que passi per un referèndum acordat".
Davant d'això, el 129è president ha dibuixat possibles solucions de futur que, segons el seu parer, passarien per teixir una bona acció de govern i créixer en legitimitat interior, aconseguir aliances europees i internacionals, i intervenir en la política espanyola procurant que a l'Estat espanyol es formi un govern que "no pretengui enfonsar-nos cada dia en la misèria".
El 129è president de la Generalitat ha evidenciat que Catalunya s'ha convertit en subjecte polític a Europa i al món i ha subratllat el "canvi de mentalitat d'enorme profunditat" que han representat els resultats de les dues últimes convocatòries electorals al Parlament de Catalunya, amb una majoria independentista clara.
El president Mas assegura que Catalunya s'ha convertit en subjecte polític a Europa i al món
En una entrevista al diari ARA, Mas aposta per intervenir en la política espanyola i procurar que hi hagi un govern "que no pretengui simplement enfonsar-nos cada dia en la misèria"
En una entrevista al diari ARA, el president Mas ha fet balanç del camí que el sobiranisme ha recorregut fins ara i ha compartit possibles passos a seguir.
"Si la sentència del judici de l'1-O és condemnatòria, sigui dura o no tan dura, per delictes que no van existir, la reacció ciutadana ha de ser contundent, absolutament pacífica, però contundent, perquè és un missatge que hem de fer arribar a tot arreu del món".
Al mateix temps, ha assegurat, "soc partidari que la reacció institucional no passi per la solució fàcil de convocar unes eleccions immediatament, posant en risc la majoria del Parlament, perquè és el millor regal que li podem fer a l'Estat espanyol".
En aquest sentit, Mas ha explicat que en la situació actual, en què Catalunya no es pot deslligar legalment de l'Estat espanyol, "és millor que juguem políticament en el marc espanyol, procurant que a Madrid hi hagi un tipus de govern i de majoria parlamentària que no pretengui simplement enfonsar-nos cada dia en la misèria".
Encara que Mas no creu que el PSOE aporti una solució per al conflicte amb Catalunya, sí que apunta que "com a mínim s'hi pot parlar d'alguna cosa i sobretot, podem protegir-nos a nosaltres".
A més, creu que el fet d' unes noves eleccions generals podria reforçar la majoria socialista, la qual cosa "tampoc aniria bé pels propis interessos del projecte sobiranista".
Preguntat sobre l'estratègia a seguir a partir d'ara, Mas ha apuntat que, a banda d'intervenir en la política espanyola, "hem d'apostar pel bon govern, seguir fent el nostre camí, utilitzar a fons els instruments que tenim i guanyar legitimitat interior per a les majories socials".
"També hem de treballar per guanyar aliats internacionals i europeus", ha subratllat.
Amb tot, ha apuntat que "un projecte seriós com la independència no es pot fer si no hi ha travada una unitat interna entre els actors que l'han de dur a terme" i ha afegit que, davant la negativa d'un referèndum acordat per part de l'Estat, "cal anar creixent en la majoria, que sigui molt clara i que en algun moment provoqui una reacció de legitimitat a nivell europeu i a nivell internacional que ens porti la solució definitiva".
El president Mas apunta que unes noves eleccions generals podrien reforçar la majoria socialista, la qual cosa "tampoc aniria bé pels propis interessos del projecte sobiranista"
El president de la Generalitat, Quim Torra, ha rebut a Palau el 129è president Mas, l'exvicepresidenta Ortega i els exconsellers Rigau i Homs, acompanyat de tots els membres de l'actual Govern.
Es tracta del centre científic més gran d'Europa, dedicat exclusivament a la investigació d'aquesta malaltia.
Des de fa mesos, centenars de persones es reuneixen cada dia al Raval de Montserrat per demanar l'alliberament de presos i exiliats
L'empresa celebra enguany el seu 50è aniversari i convida el 129è president per estrenar la placa commemorativa i mostrar-li en primera persona la feina de B-Grup
El 129è president de la Generalitat ha comparegut acompanyat de la vicepresidenta Ortega, els consellers Homs i Rigau i la resta de perjudicats per la sentència del que ha qualificat de "Tribunal de Ajuste de Cuentas"
Mas, Ortega, Rigau i Homs defensen la legalitat de les despeses del 9N durant el judici al Tribunal de Cuentas
Durant una ponència a Berlín, Mas ha destacat la voluntat permanent de diàleg de la part catalana i afegit que "per tenir un diàleg de veritat necessites que l'altra part realment vulgui asseure's a la taula i accepti la realitat"
El 129è president ha aprofitat el viatge per reunir-se amb representats de la universitat i l'ambaixador Patrick Duddy
Destaca que l'autor del llibre "ha trencat els estereotips de la comoditat per arriscar-se a explicar la veritat i trencar una llança a favor del poble català"
El 129 president presenta el president del Partit Demòcrata, David Bonvehí, al Fòrum Europa Tribuna Catalunya
El 129 president participa en una taula rodona a Perpinyà dins del marc de la presentació del llibre 'Le choix de l'indépendance en Catalogne.
El President Mas, amb l'alcalde de la Galera, Ramon Muñoz, i el president de l'Associació Cultural Galerenca "Lo Cadub", Francisco Gasulla
El president Mas ha inaugurat la 26a Fira de la Terrissa de la Galera, una fira monogràfica de ceràmica i terrissa que aquest any compta amb més d'una vuitantena d'artesans d'arreu de Catalunya, l'Estat espanyol, Argentina, Portugal, Marroc, Japó o Hongria, entre d'altres països.
Durant els parlaments, Mas ha destacat l'esforç permanent esmerçat al llarg dels anys per part dels galerencs i galerenques per fer "una fira acollidora i amb vocació de servei".
Abans de la inauguració de la fira, el president Mas ha signat el Llibre d'Honor de l'Ajuntament de la Galera i ha fet un recorregut per la fira per visitar i saludar els artesans.
L'han acompanyat l'alcalde de la Galera, Ramon Muñoz; i el president de l'Associació Cultural Galerenca "Lo Cadub", Francisco Gasulla.
També han visitat el Museu Terracota i l'exposició 'Els terrissaires i ceramistes l'Argila'.
Mas ha destacat l'esforç permanent esmerçat al llarg dels anys per part dels galerencs i galerenques per fer "una fira acollidora i amb vocació de servei"
El 129 president de la Generalitat subratlla que "el teixit de les Cambres de Catalunya és quelcom a protegir i a promoure, i des del nostre govern sempre vam treballar en aquest sentit"
El president Mas i el president del Consell General de Cambres de Catalunya, Miquel Valls
El 129 president la Generalitat, Artur Mas, ha rebut aquest dijous la Medalla d'Or del Consell General de Cambres de Catalunya, una distinció concedida per unanimitat dels seus membres en reconeixement als serveis prestats a Catalunya i a les Cambres durant el seu mandat com a president.
"Vaig voler, en tot moment, que a nivell de país i sobretot a nivell de la pròpia estructura de la Generalitat, començant pel govern, s'entengués que el teixit de les Cambres de Catalunya era quelcom a defensar", ha afirmat Mas durant l'acte, que ha afegit que "sempre vam ser molt sensibles a la necessitat de treballar en aquest sentit, llençant el missatge que no anàvem a destruir el teixit de Cambres, sinó que l'anàvem a defensar i a promoure".
Mas, que ha repassat la seva vinculació "estreta i llarga" amb les Cambres de Comerç, ha volgut agrair el reconeixement rebut: "espero que, almenys en el meu record, aquest sigui un bon fil per tenir sempre present el que heu representat, el que representeu i el que heu de seguir representant pel present econòmic i social d'aquest país, i també pel seu futur", ha destacat.
L'acte ha estat presidit pel president del Consell General de Cambres de Catalunya, Miquel Valls, que ha agraït que el president Mas sempre hagi entès que "el que fa un país ric és un govern eficaç i unes entitats potents ben enfocades".
També ha posat en valor que Mas sempre hagi vist les Cambres com un "mecanisme de reforç institucional de Catalunya".
"Espero que, almenys en el meu record, aquest reconeixement sigui un bon fil per tenir sempre present el que heu representat, el que representeu i el que heu de seguir representant pel present econòmic i social d'aquest país, i també pel seu futur"
El 129è president assisteix a una trobada organitzada per l'Associació Benèfica FADAM, que col·labora activament amb la recerca del càncer infantil que realitza el VHIR
El president Mas ha visitat l'Hospital Universitari Vall d'Hebron, concretament el Vall d'Hebron Institut de Recerca (VHIR) per assistir a una trobada organitzada per l'Associació Benèfica FADAM, que col·labora activament amb la recerca del càncer infantil que realitza el VHIR.
L'associació està presidida pel Sr.
Antonio Manzanares, i Mas n'és el president d'honor.
A la trobada hi han assistit membres de la FADAM, els investigadors que formen part del grup de Recerca Translacional en Càncer de la Infància i l'Adolescència del VHIR així com altres professionals de l'Hospital Universitari Vall d'Hebron.
Després d'una reunió, els assistents han fet una visita al laboratori de recerca translacional en càncer de la infància i l'adolescència i una visita a l'Hospital de Dia del Servei d'Oncologia i Hematologia Pediàtriques.
Els assistents han fet una visita al laboratori de recerca translacional en càncer de la infància i l'adolescència i una visita a l'Hospital de Dia del Servei d'Oncologia i Hematologia Pediàtriques
En una entrevista a 'El Periódico', apunta que les protestes al carrer "són la conseqüència d'una sentència injusta i impròpia que ens allunya de la solució i agreuja el problema"
El 129è president de la Generalitat, Artur Mas, en una entrevista a 'El Periódico', ha assegurat que no diria que no a la possibilitat de fer un nou referèndum, "però l'important seria saber què passa l'endemà".
"Sabem què significa fer un referèndum contra el marc jurídic espanyol; el que no sabem, i ens falta, és què es fa l'endemà per implementar el seu resultat", ha explicat.
Fent referència al que també apunta, a Escòcia, la primera ministra Nicola Sturgeon, Mas ha coincidit en defensar que un nou referèndum hauria de ser "homologat per la comunitat internacional i que el resultat sigui implementable"; i ha insistit, un cop més, que l'escenari ideal seria celebrar un referèndum "pactat amb l'Estat".
En relació a les protestes al carrer en resposta a la sentència, Mas ha defensat que "tota protesta és legítima si no és violenta".
"Les protestes no són perquè sí, són la conseqüència d'una sentència injusta i impròpia que ens allunya molt més de la solució i agreuja el problema", ha afirmat Mas, que ha afegit que "no es pot pretendre que quan humilies algú, aquest es quedi de braços plegats o com un xaiet tancat a casa".
"Tota protesta és legítima quan no hi ha agressions, però té un semàfor vermell, que és la violència", ha sentenciat.
Els presidents Mas i Montilla conversen sobre la sentència del procés al 'FAQS' de TV3
Pocs dies després de fer-se pública la sentència del judici de l'1-O dictada pel Tribunal Suprem i en un context de protestes al carrer, el president Mas i el president Montilla han mantingut una conversa al 'FAQS' de TV3, amb Cristina Puig, on han intercanviat els punts de vista sobre la sentència del procés i han valorat la reacció política i civil.
"Aquesta sentència és un enorme fracàs de la política", ha assegurat Mas, que ha apuntat que "un repte democràtic com és el projecte sobiranista mai hauria d'haver arribat a instàncies judicials".
"Hi hauria d'haver hagut política en majúscules des del primer moment, un canal polític per trobar una solució política a un repte que és polític", ha assegurat Mas, que ha lamentat que el fet que hagin intervingut els tribunals en aquest procés "és un gran fracàs de la política, però també de la justícia".
La sentència, ha dit, "agreuja el problema i ens allunya molt més de la solució".
A més, ha lamentat, "lesiona i posa una frontera en l'exercici de determinats drets fonamentals que semblava que teníem consolidats i que ara queden qüestionats".
En aquest sentit, ha apuntat que la sentència suposa un "debilitament del sistema democràtic i de l'estructura de drets fonamentals d'aquest país".
El 129è president de la Generalitat també ha destacat que les manifestacions en resposta a la sentència demostren que "tenim un país viu", i ha volgut deixar clar que "el semàfor vermell de qualsevol idea és la traducció en violència".
"D'aquest semàfor no es pot passar", ha assegurat Mas, que ha afegit que "passar aquest semàfor vermell és condemnable i no identifica el moviment sobiranista".
Mas ha subratllat que, més enllà de les protestes al carrer, cal tenir en compte que el problema de fons és que "hi ha una crisi de relació entre una part rellevant de Catalunya i l'Estat espanyol que s'ha de resoldre des de la política, i que en aquest moment està fonamentalment als tribunals, en absència de política".
"La sentència suposa un debilitament del sistema democràtic i de l'estructura de drets fonamentals d'aquest país"
En una entrevista a Els Matins de TV3, insisteix que "cal evitar la trencadissa i l'esquerda" dins el seu espai polític
En una entrevista a RAC1, apunta que tot i que no confia en el resultat de la taula de diàleg, "cal aprofitar qualsevol escletxa" i afirma que ha de servir "per parlar del problema polític de fons de Catalunya"
El 129è president de la Generalitat afirma que no tornarà a la primera línia de la política i que vol subratllar el seu paper institucional com a expresident del país
El president de la Generalitat, Quim Torra, ha rebut aquest matí el president Mas, la vicepresidenta Ortega i els consellers Homs i Rigau amb motiu del cinquè aniversari del 9N
En una entrevista al diari ARA, apunta que "si perdem l'etiqueta de moviment pacífic i ens posen la contrària, que alguns en tenen moltes ganes, acabarem debilitant l'independentisme"
En una entrevista al 'Versió a RAC1' ha assegurat que "el tarannà absolutament pacífic del moviment sobiranista català és un actiu internacionalment reconegut"